Diari Oficial de la Generalitat Valenciana


Sumari del DOGV 3425, del 02-02-1999 (1999/781)

DECRET 4/1999, de 26 de gener, del Govern Valencià, pel qual es determina la competència sancionadora en les infraccions en matèria d'ordenació del sector pesquer de la Llei 14/1998, d'1 de juny.
---------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1999/01/26/4/dof/vci/html**

### Dades del document

Número de DOGV
:   3425

Data del DOGV
:   02-02-1999

Secció del DOGV
:   I. DISPOSICIONS GENERALS

Número del document
:   1999/781


Data del document
:   26-01-1999

Organisme emissor
:   Conselleria d'Agricultura, Pesca i Alimentació

Tipus de document
:   Decret

Anàlisi jurídica

 Descriptors 

:   * sanció administrativa
    * regulació de la pesca
    * indústria pesquera
    * legislació

DECRET 4/1999, de 26 de gener, del Govern Valencià, pel qual es determina la competència sancionadora en les infraccions en matèria d'ordenació del sector pesquer de la Llei 14/1998, d'1 de juny. [1999/X781]
  
La Llei 14/1998, d'1 de juny, per la qual s'estableix el règim de control per a protecció dels recursos pesquers, en els articles 9 a l'11 i concordants, amb el caràcter de normativa bàsica de l'Estat (disposició addicional primera), tipifica i regula determinades infraccions en matèria d'ordenació del sector pesquer.
  
L'article 32.7 de l'Estatut d'Autonomia de la Comunitat Valenciana, d'acord amb l'article 149.1.19 de la Constitució, atribueix a la Generalitat Valenciana les competències de desplegament legislatiu i d'execució en matèria d'ordenació del sector pesquer.
  
Encara que la Llei de la Generalitat Valenciana 2/1994, de 18 d'abril, sobre Defensa dels Recursos Pesquers, atribuïa ja concretament les competències sancionadores en matèria maritimopesquera a diferents òrgans de la conselleria competent en matèria de pesca marítima, la nova tipificació efectuada per la llei estatal, amb règim propi, determina que es consideren com a noves i diferents infraccions a les previstes per la llei valenciana, i per això és necessària la determinació dels òrgans competents de la Generalitat Valenciana per a la imposició de les sancions en relació amb aquestes infraccions de la llei estatal en l'àmbit de la Comunitat Valenciana.
  
Per això, d'acord amb l'esmentada Llei 14/1998, d'1 de juny, per la qual s'estableix el règim de control per a la protecció dels recursos pesquers, i amb els articles 127.2 i 134.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, conforme amb el Consell Jurídic Consultiu de la Comunitat Valenciana, a proposta del conseller d'Agricultura, Pesca i Alimentació, i prèvia deliberació del Govern Valencià, en la reunió del dia 26 de gener de 1999,
  
DECRETE
  
Article 1
  
La competència per a la imposició de les sancions corresponents a les infraccions en matèria d'ordenació del sector pesquer regulades en la Llei 14/1998, d'1 de juny, per la qual s'estableix el règim de control per a protecció dels recursos pesquers, correspondrà:
  
a) Al director dels serveis territorials de la Conselleria d'Agricultura, Pesca i Alimentació en l'àmbit de la qual es cometa la infracció, en el supòsit d'infraccions lleus.
  
b) Al director general d'Indústria, Cooperativisme, Pesca i Relacions Agràries, en el supòsit d'infraccions greus.
  
c) Al conseller d'Agricultura, Pesca i Alimentació, en el supòsit d'infraccions molt greus.
  
Article 2
  
El procediment per a la imposició de les sancions com a conseqüència de les infraccions en matèria d'ordenació del sector pesquer referides en l'article anterior, es tramitarà i es resoldrà d'acord amb els articles 15, 16, 17, 19 i 20 de la Llei de la Generalitat Valenciana 2/1994, de 18 d'abril, sobre Defensa dels Recursos Pesquers, sense perjudici de l'aplicació de les disposicions que tinguen caràcter bàsic estatal de la Llei 14/1998.
  
DISPOSICIONS FINALS
  
Primera
  
El conseller d'Agricultura, Pesca i Alimentació dictarà les disposicions de desplegament necessàries per al compliment i l'aplicació del que es disposa en aquest decret.
  
Segona
  
Aquest decret vigirà des de l'endemà de la publicació en el Diari Oficial de la Generalitat Valenciana.
  
València, 26 de gener de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Agricultura, Pesca i Alimentació,


Còpia Permalink ELI